`n Gewoonte van die vlakvark is dat hulle agteruit met die boude eerste in die gat gaan waar hulle gewoonlik skuil of slaap en waar die mamma haar kleintjies kry. Met die kop wat na die ingang wys kan hulle gevaar afweer. Hulle is dan ook gevaarlik as hulle by die gat uitstorm sou iemand by die bek van die gat hulle rus sou verstoor.
Op Leeupoort Vakansiedorp is die vlakvarke baie mak omdat hulle kos by die mense kry. Die gevolg is dat mense wat kos in die hande het bestorm kan word want die vlakvark meen dat die kos vir hulle bedoel is. So kan iemand ernstig beseer word – wees dus versigtig.